burgasdotpro/wikipedia huggingface dataset:
Haim

Haim ( a štylizované ako HAIM) je americká pop rocková skupina z Los Angeles v Kalifornii. Jej členmi sú tri sestry - Este, Danielle a Alana Haim, a bubeník Dash Hutton. Štúdiové nahrávky skupiny sú viac orientované na pop, kým ich koncertné vystúpenia, naopak, na rock.
Ich prvé EP "Forever" bolo pozitívne hodnotené kritikmi a viedlo k zmluve s vydavateľstvom Polydor Records a k manažérskej zmluve so skupinou Roc Nation v polovici roku 2012. Následne začala skupina tvoriť materiál pre svoj debutový štúdiový album "Days Are Gone" a tiež vystúpila na festivale Glastonbury. Album dosiahol 1. miesto v britskom rebríčku UK Albums Chart a skupina vďaka nemu vyhrala množstvo "best of" ocenení koncom roku 2013. Tiež bola nominovaná na cenu Grammy v kategórii Best New Artist v roku 2015.
Hudobný štýl.
Skupina Haim je prirovnávaná k soft rockovým skupinám zo 70. rokov, ako Fleetwood Mac. Ak keď skupina tvrdí, že je "háklivá" na porovnávanie svojej hudby, tvajú na tom, že ich ovplyvnila novšia hudba. Podľa webstránky Metro je zvuk skupiny podobný folk rocku "s niekoľkými R&amp;B/hip-hopovými prvkami,ktoré sú použité v správnej miere." Členky skupiny sú fanúšičkami, a zároveň ich ovplyvnila speváčka Beyoncé, pričom počas vystúpenia "Live Lounge" v rádiu BBC Radio 1 zahrali coververziu jej skladby „XO“.
Hádzaná na Afrických hrách 2011

Hádzaná na Afrických hrách 2011 bol hádzanársky turnaj v rámci multišportového podujatia Afrických hier 2011. Konal sa v Maputo, v Mozambiku v dňoch od 8.17. septembra 2011, za rekordnej účasti 12 mužských a 12 ženských tímov. Hádzanársky turnaj sa na hrách organizuje od roku 1965 a toto bolo jeho 10. vydanie. Nováčikom hádzanárskeho turnaja boli družstvo mužov Gabonu a 4 družstvá žien: Ghana, Kapverdy, Madagaskar a Mozambik. Zápasy sa odohrali v hale "Pavilhão da Académica", ktorá je súčasťou univerzity "Universidade Eduardo Mondlane". získal svoj šiesty titul, keď vo finálovom zápase zvíťazil nad . V ženskom turnaji zvíťazila , ktorá vo finále vyhrala opäť nad .
Asópichos z Orchomenu

Asópichos ("Asópichos") bol olympijský víťaz v behu dorastencov na jedno stadion v 5. stor. pred Kr.
Asópichos, syn Kleódama z Orchomenu, zvíťazil v Olympii na 73. hrách v roku 488 pred Kr. v behu dorastencov na jedno stadion. V tejto disciplíne sa na hrách súťažilo od roku 632 pred Kr. a jej prvým víťazom bol Polyneikes z Élidy.
Staroveký lyrický básnik Pindaros ospieval vo svojich "Olympijských ódach" aj bežca Asópicha z Orchomenu. Pindarove básne obsahujú 45 básní na počesť víťazov na celogréckych hrách, z toho štrnásť na víťazov v Olympii. V Olympijských ódach ospieval víťazov takmer všetkých súťažných disciplín (bežcov dvoch, Asópicha z Orchomenu a Ergotela z Himery).
My Favourite Game

„My Favourite Game“ je alternatívna rocková skladba, ktorú napísali Peter Svensson a Nina Persson pre album "Gran Turismo" skupiny The Cardigans. Skladba bola vydaná ako prvý singel z albumu.
Písanie, nahrávanie a produkcia.
Skladba „My Favourite Game“ napísali gitarista Peter Svensson a speváčka Nina Persson počas nahávnia štvrtého štúdiového albumu skupiny "Gran Turismo", medzi májom a júnom 1998. Skladba, podobne ako ostatné skladby z albumu boli nahrané v štúdiu Country Hell Toreho Johanssona v meste Skurup vo Švédsku.
Kompozícia.
Skladba „My Favourite Game“ je alternatívna rocková skladba, zložená v tónone C mol. Napísaná je v bežnom takte a jej tempo sa pohybuje okolo 143 úderov za minútu. Skladba nie je napísaná vo forme verš-refrén, a jej inštrumentácia obsahuje gitaru, basovú gitaru a organ.
Zoznam skladieb.
Toto sú hlavné formáty a zoznamy skladieb vydania singlu „My Favourite Game“.
Július Štefeček

Július Štefeček (* 1950 – † 20. máj 1985, Myjava) je jedna z tragických obetí úteku z Česko-Slovenska cez železnú oponu na Západ.
Július Štefeček, spojový mechanik zo Senice, sa viackrát pokúšal dostať povolenie na vycestovanie do zahraničia. Ani v roku 1980 úrady neumožnili vycestovať jemu a jeho priateľke Zdenke do Kanady na pozvanie jeho matky, ktorá tam žila. V roku 1981 sa pokúsili o emigráciu cez Maďarsko a Juhosláviu, boli však zadržaní maďarskými orgánmi a podmienečne odsúdení na 3 mesiace odňatia slobody. Úrady im tiež odobrali cestovné pasy. V tom istom roku sa zosobášili a o rok neskôr sa im narodila dcéra Katarína, preto ďalšie plány na útek načas odložili.
V novom zamestnaní na zimnom štadióne v Senici dostal nápad na prelet cez železnú oponu balónom. Balón zošila jeho manželka, Július vyrobil primitívnu drevenú plošinu so zábranami zo šnúr. Na rozdiel od teplovzdušných balónov mal byť tento naplnený zemným plynom, ktorý mali k dispozícii z vykurovacieho systému zimného štadióna. 20. mája 1985 v skorých ranných hodinách manželia aj so svojou malou dcérou odštartovali balónom zo strechy zimného štadióna. Z doposiaľ nejasných príčin Július Štefeček z plošiny spadol a pád z výšky asi 150 metrov neprežil. Odľahčený balón vystúpal do výšky asi 1200 metrov, kde praskol a začal padať k zemi. Štefečkova manželka aj s dcérou boli po dopade pri vedomí, ale Zdenka po 9 dňoch v nemocnici zomrela na následky zranení. Po manželoch zostala dcéra Katarína, ktorá jediná tento riskantný pokus o útek za hranice prežila.
Hádzaná na Afrických hrách 1978

Hádzaná na Afrických hrách 1978 bol hádzanársky turnaj v rámci multišportového podujatia Afrických hier 1978. Konal sa v Alžíri, v Alžírsku v júli 1978, za účasti 7 mužských a 6 ženských tímov. Hádzanársky turnaj sa na hrách organizuje od roku 1965 a toto bolo jeho 3. vydanie, pričom ženský turnaj mal na Afrických hrách premiéru. Z turnaja sa odhlásilo družstvo mužov a v jeho priebehu aj . Domáce družstvo mužov obhájilo titul, keď vo finále zvíťazilo nad . V ženskom turnaji získalo titul rovnako , keď vo finále vyhralo nad .
Ženský turnaj tiež slúžil ako kvalifikácia afrických družstiev na Majstrovstvá sveta 1978, ktoré sa uskutočnili v Česko-Slovensku. Kvalifikovalo sa na ne iba víťazné družstvo.
Mark VIII

Mark VIII, tiež známy ako Liberty alebo The International bol anglo-americký tank, navrhnutý počas prvej svetovej vojny. Mal nahradiť staršie britské tanky s cieľom vytvoriť unifikovaný typ, ktorým by boli vybavené Francúzsko, Spojené kráľovstvo a USA. V praxi bola jeho výroba pomalá a pred novembrom 1918 bolo vyrobených len niekoľko kusov.
Po vojne bolo 100 týchto tankov používaných americkou armádou až do roku 1932, kedy ich nahradili stroje s pokročilejším dizajnom. Tie, ktoré neboli vyradené do začiatku druhej svetovej vojny, boli poskytnuté Kanade na cvičné účely.
Opis.
Posádka mala 12 členov, vrátane mechanika, ktorý sedel vedľa 300-koňového vidlicového dvanásťvalcového motora Liberty L-12. Motor bol chladený veľkým horizontálnym chladičom. Tri obrnené palivové nádrže v zadnej časti tanku s objemom 909 litrov mu poskytovali dojazd 90 kilometrov. Motor prenášal výkon prostredníctvom planétovej prevodovky, ktorá poskytovala dva prevodové stupne vpred a dva vzad. Maximálna rýchlosť tanku bola /h. Dĺžka stopy bola 10,42 metra, ale aj napriek tomu, že šírka trupu bola 3,76 metra, skutočný pomer dĺžky k šírke bol veľmi zlý. Hoci jeho hmotnosť bola len 38,9 tony, bojová výzbroj sa skladala z hrubého panciera vpredu a po stranách – čo bolo mierne zlepšenie oproti tanku Mark V, no pancier bol napriek tomu pre neskoršie štandardy tenký. Vrch a spodok trupu bol chránený len hrubým opláštením, čo bolo na ochranu pred mínometnými granátmi a mínami nedostatočné.
Existujúce exempláre.
Tank, ktorý sa objavil vo filme "Indiana Jones a posledná krížová výprava" bola použitá vozidlová replika, vyrobená z bagra, len s pridaným trupom a vežou.
Hádzaná na Afrických hrách 1973

Hádzaná na Afrických hrách 1973 bol hádzanársky turnaj v rámci multišportového podujatia Afrických hier 1973. Konal sa v Lagose, v Nigérii v januári 1973, za účasti 8 mužských tímov. Hádzanársky turnaj sa na hrách organizuje od roku 1965 a toto bolo jeho 2. vydanie, opäť organizované iba v mužskej kategórii. Titul získalo družstvo , ktoré vo finálovom zápase zvíťazilo nad .
Štefan Hlaváč

ThDr. Štefan Hlaváč (* 3. december 1903, Budapešť, Rakúsko-Uhorsko – † 11. február 1983, Hermanovce) bol rímskokatolícky kňaz, stredoškolský profesor a humanista.
Mladosť a štúdiá.
Štefan Hlaváč sa narodil 3. decembra 1903 v Budapešti. Pred začatím školskej dochádzky sa presťahoval k starým rodičom do Kubrej pri Trenčíne. Študoval postupne na gymnáziách v Trenčíne, Trnave a v Nitre. Po maturite v roku 1924 začal študovať teológiu v nitrianskom seminári. V roku 1927 prestúpil do košickej diecézy a pokračoval v štúdiu na Rímskokatolíckej cyrilometodskej bohosloveckej fakulte v Olomouci, ktorú v roku 1932 ukončil doktorskou prácou zo Starého zákona na tému „Etika proroka Ozeáša“. Vedúcim dizertačnej práce bol prof. Jan Hejčl.
Kňazská a ďalšia činnosť.
Za kňaza bol vysvätený 5. júla roku 1929 v Olomouci arcibiskupom Dr. Prečanom. Od 2. septembra roku 1929 do 2. júla roku 1950 pôsobil na gymnáziu v Michalovciach ako stredoškolský profesor. Na jeseň 1939 vstúpil do HSĽS, kde mal na starosti prevažne sociálnu starostlivosť. Od roku 1942 sa stal predsedom miestnej organizácie HSĽS v Michalovciach. Po zbavení profesúry pôsobil v Michalovciach ako nemocničný kaplán až do roku 1951. Následne krátko pôsobil ako administrátor farnosti v obci Všechsvätí (dnešné Valaliky).
10. septembra 1952 ho v Košiciach zatkli a následne odsúdili na tri roky väzenia za ukrývanie a nenahlásenie saleziána pri jeho úteku z Podolínca, kde v tom čase komunisti sústredili rehoľníkov. Počas rokov väznenia vystriedal väznice v Ilave, na Pankráci v Prahe, vo Valdiciach a v uhoľných baniach Tmavý důl v Rtyniach v Podkrkonoší. Po prepustení z väzby získal v roku 1957 štátny súhlas na pastoráciu a až do konca svojho života pôsobil ako farár v Hermanovciach pri Prešove.
In memoriam.
V roku 2004 mu bolo v Hermanovciach obecným zastupiteľstvom udelené čestné občianstvo in memoriam. Od roku 2006 je na fare zriadená pamätná izba profesora Hlaváča.
Armata

Armata doslova "Ťažká pásová unifikovaná platforma Armata" je ruský vojenský projekt výroby unifikovaných podvozkov ťažkých pásových vozidiel novej generácie. V origináli: Tiaželaja guseničnaja unificirovannaja platforma (rus. Тяжёлая гусеничная унифицированная платформа; skr. TGUP, rus. ТГУП) 
Vznik a vývoj.
Vyvinutá bola v rokoch 2009 až 2010 v ruskom závode UralVagonZavod v meste Nižnij Tagil v Sverdlovskej oblasti. Platforma Armata má tvoriť základ pre vojenské pásové obrnené vozidlá, medzi ktorými má dominantné postavenie tank s typovým označením T-14, nasleduje ťažké bojové vozidlo pechoty T-15, samohybné delostrelecké vozidlo 2S35 Koalicija-SV a ďalšie.
Hlavné bojové vozidlá.
Tank T-14 vyrobený na platforme Armata je určený ako nový hlavný bojový tank ruských pozemných síl. Má kanón kalibru s hladkým vývrtom hlavne. K podstatným funkčným vlastnostiam tanku patrí diaľkovo ovládaná veža tanku, ktorá je bez posádky, nové automatické uskladnenie a nabíjanie munície, oddelenie posádky od uloženej munície a zvýšená ochrana posádky. Dodávka prvých prototypov pre ruské ozbrojené sily bola realizovaná vo februári 2015. Nové tanky T-14 sa zúčastnili 9. mája 2015 na slávnostnej vojenskej májovej prehliadke na Červenom námestí. Prvé fotografie stroja sa však objavili už v druhej polovici apríla. Po veľkorysých zámeroch (2300 nových tankov do roku 2020) sa reálne dodávky obmedzili na malú experimentálnu sériu v roku 2021 - armádne skúšky by mali byť ukončené v roku 2022 a ak prebehnú úspešne, v roku 2023 sa predpokladá dodávka prvých sériových tankov T-14.
Ťažké bojové vozidlo pechoty T-15 – Vo vozidle sa počíta s prepravou pozemného výsadku. Je vyzbrojené diaľkovo ovládaným zbraňový systémom «Epocha». Výzbroj: automatický kanón 2A42 na 500 nábojov, 7,62- mm guľomet PKTM na 2000 nábojov, dve protitankové odpaľovacie zariadenia «Kornet». Zbraňový systém možno ovládať pomocou strelca aj veliteľa vozidla. Strelivo a zbrane sú izolované od obsluhy aj výsadku. T-15 bolo predstavené v roku 2015, ale o stave vývoja a prípadnej sériovej výrobe nie sú informácie.
Samohybné delostrelecké vozidlo tiež ShD – Typové označenie 2S35 Koalicija-SV («Коалиция-СВ»). Ide o vydarenú náhradu doterajšieho samohybného delostrelectva. Spolu s hmotnosťou podvozku má necelých 55 ton. Dostrel najmenej 40 kilometrov. Zásobník je na 70 nábojov a nabíja sa automaticky, čo umožňuje vysokú rýchlosť streľby. Dĺžka hlavne je . 2S35 bolo predstavené v roku 2015 na platforme podvozku tanku T-90. Vojskové skúšky absolvovala prvá séria dodaná v roku 2019. Do výzbroje boli zavedené v obmedzenom množstve koncom roku 2023.
King (singel Years &amp; Years)

„King“ je skladba britskej electronica trojice Years &amp; Years. Pôvodne bola vydaná ako singel v januári 2015. V Spojenom kráľovstve bola vydaná vo forme digital download dňa 1. marca 2015 cez Polydor Records. Skladba vstúpila do britského rebríčka UK Singles Chart na 1. miesto a jej kombinované čísla predajov/streamingu činili 101 000 kusov.
Hudobné video režíroval Nadia a choreografom bol Ryan Heffington.
Jan Hejčl

Prof. ThDr. Jan Nepomuk Hejčl (* 15. máj 1868, Žamberk† 5. február 1935, Olomouc) bol rímskokatolícky teológ, kňaz, starozákonný biblista, spisovateľ, cestovateľ, prekladateľ Biblie a vysokoškolský pedagóg.
Život.
Hejčl vyrastal v Žamberku v rodine Václava a Anny Hejčlových, spoločne so sestrami Máriou Alžbetou (1871) a Annou Žofiou (1874). Po štúdiu na gymnáziu v Hradci Králové vstúpil do kňazského seminára. Po vysvätení na kňaza pôsobil ako kaplán v Čermnej. V štúdiu pokračoval vo Viedni, kde získal doktorát teológie; orientalistiku študoval v Berlíne a Mníchove. Začiatkom 20. storočia podnikol študijnú cestu po Palestíne, Sýrii a Egypte. Po návrate sa stal profesorom všeobecnej pedagogiky a biblického štúdia Starého zákona v diecéznom seminári v Hradci Králové. Od roku 1909 bol profesorom a v rokoch 1914-1916 potom dekanom Teologickej fakulty v Olomouci. V rokoch 1917-1925 vydal v troch zväzkoch svoj nový preklad Starého zákona z latinskej Vulgáty, ale s ohľadom na pôvodné hebrejské texty. Upravil tiež preklad Nového zákona J. L. Sýkoru a okrem toho publikoval štúdie a popularizačné články v Časopise katolíckeho duchovenstva. Predmetom jeho záujmu bola biblistika, liturgika, a orientalistika, spolupracoval tiež na príprave "Českého slovníka bohovědného" (1912-1932).
Săcueni

Săcueni (, ľud. "Podul Secuilor", ) je mesto v Bihárskej župe v Rumunsku. Skladá sa zo šiestich častí, pôvodne samostatných dedín: Cadea, Ciocaia, Cubulcut, Olosig a Sânnicolau de Munte.
Thomas Schelling

Thomas Crombie Schelling (* 14. apríl 1921, Oakland, Kalifornia, USA – † 13. december 2016, Bethesda, Maryland )) bol americký ekonóm a profesor zahraničných vzťahov, národnej bezpečnosti, jadrovej stratégie a kontroly zbraní na Škole verejnej politiky pri University of Maryland. 
V roku 2005 mu bola udelená Nobelova cena za ekonómiu (spolu s Robertom Aumannom).
Kniha Stratégia konfliktu (1960).
Kniha bola vydaná v roku 1960. Propagoval v nej štúdium vyjednávania a strategické správanie v situácii, ktorú nazýval "konfliktné správanie". Kniha je považovaná za jednu zo sto najvplyvnejších na Západe od roku 1945. Skúmal v nej prípad sľubov a hrozby, teóriu hier ako celok, štúdium vzájomnej nedôvery. Bývalý Schellingov študent Michael Kinsley vo svojom článku na oslavu Schellingovej Nobelovy ceny pre Washington Post povedal:
Eric Maskin

Eric Stark Maskin (* 12. december 1950, New York, New York, Spojené štáty) je americký ekonóm.
V roku 2007 spolu s Leonidom Hurwiczom a Rogerom Myersonom získal Nobelovu cenu za „položenie základov teórie návrhu mechanizmov“. Je profesorom sociálnych vied na Institute for Advanced Study a hosťujúcim profesorom na Princetonskej univerzite.
Roger Myerson

Roger Bruce Myerson (* 29. marec 1951, Boston, Massachusetts, Spojené štáty) je americký ekonóm. 
V roku 2007 spolu s Leonidom Hurwiczom a Ericom Maskinom získal Nobelovu cenu za položenie základov teórie návrhu mechanizmov. Je profesorom na University of Chicago.
Oliver Williamson

Oliver Eaton Williamson (* 27. september 1932, Superior, Wisconsin, USA† 21. máj 2020, Berkeley, Kalifornia) bol americký ekonóm ktorého špecializáciou boli transakčné náklady. 
V roku 2009 spolu s Elinor Ostrom získal Nobelovu cenu za "analýzu ekonomického riadenia, najmä hranice firmy ".
V roku 1955 získal B.S. na Massachusetts Institute of Technology, v roku 1960 MBA na Stanforde a v roku 1963 Ph.D. na Carnegie Mellon University. 
Medzi rokmi 1965 a 1983 bol profesorom na University of Pennsylvania a medzi rokmi 1983 a 1988 na Yale University. Od roku 1988 pôsobil na Kalifornskej univerzite v Berkeley.
Kvalifikácia v hádzanej mužov na Africké hry 2011

Kvalifikácia v hádzanej mužov na Africké hry 2011 bola kontinentálna kvalifikácia v hádzanej mužov na Africké hry 2011, ktorú organizuje Africká hádzanárska konfederácia (CAHB). Zúčastnilo sa jej 19 afrických družstiev, ktoré súťažili o 11 postupových miest v 7 regionálnych zónach. Prebiehala od 18. januára do 18. marca 2011.
Priamy postup.
Priamo postúpila iba hostiteľská krajina:
Výsledky.
Zóna I.
Postúpilo , ktorá sa ako jediné družstvo prihlásilo.
Zóna III.
Skupina sa v Nigérii neodohrala. Prihlásili sa iba 2 družstvá: a , a obe tak priamo postúpili.
Peter Diamond

Peter Arthur Diamond (* 29. apríl 1940, New York, New York, Spojené štáty) je americký ekonóm.
V roku 2010 spolu s Dale Mortensenom a Christopherom A. Pissaridesom získal Nobelovu cenu za „analýzu trhov práce zaťažených nákladmi na vyhľadávanie“. 
V roku 1960 získal bakalársky titul v matematike na univerzite v Yale a v roku 1963 titul PhD. na Massachusetts Institute of Technology. V roku 1966 na MIT začal pracovať a od roku 1997 je tu hlavným profesorom ekonómie.
Thomas Sargent

Thomas John Sargent (* 19. júl 1943, Pasadena, Kalifornia, Spojené štáty) je americký ekonóm. Špecializuje sa na oblasť makroekonómie, teória peňazí a ekonometrie (najmä na problém časových radov). Od roku 2002 je profesorom na New York University. 
V roku 2011 získal za svoje príspevky k makroekonómii Nobelovu cenu (spolu s Christopherom A. Simsom). Jeho najoceňovanejším príspevkom je rozvíjanie teórie racionálnych očakávaní, predovšetkým za pomoci štatistických nástrojov. Vo verejnej diskusii na seba upozornil najmä porovnávaním európskej a americkej ekonomiky.
Christopher Sims

Christopher Albert Sims (* 21. október 1942, Washington D.C., Spojené štáty) je americký ekonóm. Špecializuje sa na oblasť makroekonómie a ekonometrie. Je profesorom na Princetonskej univerzite. 
Roku 2011 získal za svoje príspevky k makroekonómii Nobelovu cenu (spolu s Thomasom J. Sargentom). Jeho najoceňovanejším príspevkom je rozvíjanie teórie racionálnych očakávaní, predovšetkým za pomoci štatistických nástrojov (najmä bayesovská (bayesiánska) štatistika) a časových radov.
Kajláš Satjárthí

Kajláš Satjárthí (* 11. január 1954, Vidiša, India) je indický bojovník za práva detí. 
V indickom hnutí proti detskej práci sa angažuje od 90. rokov 20. storočia. Jeho organizácia, "Bachpan Bachao Andolan" (Hnutie za záchranu detstva), doteraz vyslobodila podľa odhadov viac ako 80 000 detí z rôznych foriem otroctva a zaslúžila sa o ich úspešnú reintrodukciu, rehabilitáciu a vzdelanie. Za svoju činnosť získal (spolu s Malal Júsufzajovou) v roku 2014 Nobelovu cenu za mier.
Gelón

Gelón "Gelón") môže byť:
Kvalifikácia v hádzanej žien na Africké hry 2011

Kvalifikácia v hádzanej žien na Africké hry 2011 bola kontinentálna kvalifikácia v hádzanej žien na Africké hry 2011, ktorú organizuje Africká hádzanárska konfederácia (CAHB). Zúčastnilo sa jej 18 afrických družstiev, ktoré súťažili o 11 postupových miest v 7 regionálnych zónach. Prebiehala od 17. januára do 18. marca 2011.
Priamy postup.
Priamo postúpila iba hostiteľská krajina:
Výsledky.
Zóna I.
Postúpilo , ktorá sa ako jediné družstvo prihlásilo.
Zóna III.
Skupina sa v Nigérii neodohrala. Prihlásili sa iba 2 družstvá: a , a obe tak priamo postúpili.
Strojnícka fakulta Žilinskej univerzity v Žiline

Strojnícka fakulta () je jedna zo siedmich fakúlt Žilinskej univerzity v Žiline.
História.
Vznikla 1. októbra 1953 ako jedna z fakúlt Vysokej školy železničnej v Prahe. V roku 1960 bola spolu s celou univerzitou presťahovaná do Žiliny. V rokoch 1960 - 1980 bola spojená s elektrotechnickom fakultou do Fakulty strojníckej a elektrotechnickej.
Sídlo.
Strojnícka fakulta sídli v budovách AC, BA, BB, BC, BE, BJ a PP na univerzitnom kampuse Veľký Diel.
Akademická obec.
Dekanom fakulty je prof. Dr. Ing. Milan Sága
Na fakulte v súčasnosti pôsobí:
Vzdelávanie.
Fakulta poskytuje vzdelanie v:
Kvalita štúdia.
Podľa hodnotenia Akademickej rankingovej a ratingovej agentúry (ARRA) sa Strojnícka fakulta ŽU v Žiline umiestnila na 3. mieste spomedzi všetkých technických fakúlt na Slovensku a pravidelne obhajuje prvenstvo medzi všetkými strojníckymi fakultami.
Kvalifikácia v hádzanej žien na Africké hry 2007

Kvalifikácia v hádzanej žien na Africké hry 2007 bola kontinentálna kvalifikácia v hádzanej žien na Africké hry 2007, ktorú organizuje Africká hádzanárska konfederácia (CAHB). Zúčastnilo sa jej 12 afrických družstiev, ktoré súťažili o 7 postupových miest v 5 regionálnych zónach. Kvalifikácia v zónach II a VII sa neuskutočnila, namiesto nich postúpili družstvá na druhých miestach zo zón III a IV. Kvalifikácia prebiehala od 19. februára do 1. marca 2007.
Priamy postup.
Priamo postúpila iba hostiteľská krajina:
Výsledky.
Zóna I.
Postúpilo , ktorá sa ako jediné družstvo prihlásilo.
Zóna VI.
Postúpila , ktorá sa ako jediné družstvo prihlásila.
École pratique des hautes études

École pratique des hautes études (EPHE) je francúzska vysoká škola typu Grand établissement, čo zhruba odpovedá rydzo výskumnej univerzite, so sídlom v Paríži. Intelektuálne je úzko prepojená s parížskou Sorbonnou, od ktorej je však EPHE administratívne nezávislá. 
Od iných Grandes Écoles sa líši ako metódou výuky, ktorá je založená na konfrontácii študenta s reálnymi problémami praktického výskumu, tak aj svojou inštitucionálnou štruktúrou ktorá je značne decentralizovaná. Laboratóriá patriace pod EPHE sa tak nachádzajú nielen v Paríži, ale aj v mestách ako Dijon, Bordeaux, Caen či na ostrovoch vo Francúzskej Polynézii.
Dejiny.
Bola založená v roku 1868 dekrétom Viktora Duruy, ministra školstva Napoleona III. V roku 1975 sa od nej odštiepila tzv. štvrtá sekcia, venovaná humanitným a spoločenským vedám, z ktorej následne vznikla "École des hautes études en sciences sociales" (EHESS).
Rozdelenie.
EPHE je rozdelená do troch častí (tzv. "sections"): 
Študijné programy.
EPHE poskytuje dva master študijné programy - jeden pre prírodovedne orientovaných postgraduálnych študentov a jeden pre študentov zameraných na výskum v oblasti historických, filologických a náboženských vied. Doktorandské školy "Integrované systémy, biodiverzita a prostredie", "História, dokumenty a texty" a "Náboženstvá a myšlienkové systémy" taktiež udeľujú doktorské tituly, ekvivalentné s PhD. Bakalárske štúdium na EPHE nie je možné, škola však udeľuje tzv. "diplomy" o ktoré sa za určitých okolností môžu uchádzať aj osoby bez maturity.
Manoel de Oliveira

Manoel de Oliveira (* 11. december 1908, Porto, Portugalsko – † 2. apríl 2015, Porto, Portugalsko ) bol portugalský filmový režisér. 
Začínal koncom dvadsiatych rokov ako herec. Svoj prvý celovečerný film "Anik-Bobo" natočil v roku 1942. Filmu sa venoval aj vo veku viac ako sto rokov; v roku 2012 napríklad nakrútil film "O Gebo e a Sombra".
V roku 1985 a znovu v roku 2004 získal Zlatého leva za prínos svetovej kinematografii. Za svoj film "La Lettre" bol v roku 1999 ocenený cenou poroty na filmovom festivale v Cannes.
Kvalifikácia v hádzanej mužov na Africké hry 2007

Kvalifikácia v hádzanej mužov na Africké hry 2007 bola kontinentálna kvalifikácia v hádzanej žien na Africké hry 2007, ktorú organizuje Africká hádzanárska konfederácia (CAHB). Zúčastnilo sa jej 14 afrických družstiev, ktoré súťažili o 7 postupových miest v 5 regionálnych zónach. Kvalifikácia v zónach II a VII sa neuskutočnila, namiesto nich postúpili družstvá na druhých miestach zo zón III a IV. Kvalifikácia prebiehala od 19. do 28. februára 2007.
Priamy postup.
Priamo postúpila iba hostiteľská krajina:
Výsledky.
Zóna I.
Postúpilo , ktorá sa ako jediné družstvo prihlásilo.
Zóna VI.
Postúpila , ktorá sa ako jediné družstvo prihlásila.
Africká kvalifikácia v hádzanej mužov na LOH 1972

Africká kvalifikácia v hádzanej mužov na LOH 1972 bola africká kontinentálna kvalifikácia v hádzanej mužov na Letné olympijské hry 1972. Organizovala ju Africká hádzanárska konfederácia (CAHB) a konala sa v Tunise, v Tunisku od 25.30. marca 1972, za účasti 6 tímov. Z turnaja sa odhlásili 4 družstvá: , , a . Turnaj pozostával iba z jednej skupiny, v ktorej sa stretol každý s každým. Na turnaji zvíťazilo a jediné postupové miesto vybojovalo domáce družstvo .
Zond 2

Zond 2 bola sovietska kozmická sonda, po dvojročnej pauze ďalší pokus o vyslanie sondy k Marsu. Mala na Marse aj pristáť. Sonda vzlietla s nosnou raketou Molnija 30. novembra 1964. Štart bol úspešný a sonda nabrala kurz k Marsu. Potom sa však objavil problém – nedokázala úplne rozvinúť svoje solárne panely a tým si vyrábať dostatok elektrickej energie. Neskôr panely síce rozvinula a dokonca aj úspešne odskúšala svoje plazmové motory, no na jar roku 1965, počas cesty k Marsu, s ňou bolo stratené spojenie. Sonda tak preletela popri Marse ako mŕtve teleso, ktoré nevyslalo žiadne údaje.
Akcia Vír

Akcia Vír bol zásah Štátnej bezpečnosti proti členom rehoľnej spoločnosti sv. Františka z Assisi v Česko-Slovensku, ku ktorému došlo 27. marca 1983 na Kvetnú nedeľu.
ŠtB vykonala niekoľko domových prehliadok u františkánov po celom Česko-Slovensku a zhabala náboženskú literatúru, samizdaty, písacie stroje a liturgické predmety. Zatknutých bolo 20 osôb, väčšina z nich bola čoskoro prepustená. Niekoľko františkánov však ostalo vo väzbe pár mesiacov. Obviňovali ich z marenia dozoru nad cirkvami tým, že tajne vstúpili do františkánskeho rádu a vyvíjali v ňom činnosť.
Akcia vyvolala silné protesty hlavne zo zahraničia. Prezidentovi Gustávovi Husákovi poslal protestný telegram generálny predstavený františkánskeho rádu. Prezidentovi poslalo protestný list 87 slovenských aktivistov. V Česku sa 4 000 ľudí podpísalo pod list, v ktorom vyjadrovali solidaritu s väznenými františkánmi.
Pravdepodobne pod tlakom protestov boli v júli 1983 prepustení z väzby aj poslední františkáni a obžaloby boli stiahnuté.
O celej akcii bol v roku 2008 natočený dvojdielny dokumentárny film pod názvom "Akcia Vír".
Čunking

Čunking (normovaný slovenský názov) alebo Čchung-čching ( - pchin-jin: "Chóngqìng", anglicky "Chongqing") je jedno zo štyroch miest pod ústrednou správou v Čínskej ľudovej republike. Leží na hornom toku rieky Jang-c'-ťiang. K novembru 2010 mal 28 846 200 obyvateľov, čo z neho robí najľudnatejšie čínske mesto. Zahŕňa rozsiahle vidiecke oblasti. Vlastné mestské osídlenie má okolo 6-7 miliónov ľudí, oveľa menej než Šanghaj s 20 miliónmi ľudí žijúcich v urbanizovaných oblastiach. Priemerná hustota zaľudnenia je preto len 350 obyvateľov na km², štyrikrát menšia ako napr. Bratislavy.
Čchung-čching je najväčšie mesto na svete bez prefektúr.
Status priamo spravovaného mesta Čunking získal 14. mája 1997, dovtedy bol ako subprovinčné mesto súčasťou provincie S'-čchuan. Administratívne sa Čunking delí na 19 mestských obvodov, 15 okresov a 4 autonómne okresy.
Je významným kultúrnym a historickým centrom S'-čchuanu, strediskom priemyslu a dopravnou križovatkou. V rokoch čínsko-japonskej vojny (1937 – 1945) bol hlavným mestom Čínskej republiky. Významné je Múzeum Troch tiesňav.
Mesto má vlastný mestský strom - figovník ("Ficus lacor") a mestskú kvetinu kaméliu japonskú ("Camellia japonica").
Most Čchao-tchien men čchang-ťiang ta-čchiao, ktorý sa tu nachádza, má najdlhšie rozpätie oblúkového mosta na svete. Súčasťou tunajšieho metra je aj most "Čchung-čching cchaj-ťia ťia-ling ťiang ta-čchiao", ktorý je najvyšším mostom metra na svete.
Etymológia.
Názov mesta Čchung-čching pozostáva zo slov 重 "čchung" (čo znamená "znovu, opätovne") a 庆 "čching" (čo znamená "slávnosť, oslavovať"). Dohromady názov znamená doslova "Opakujúca sa slávnosť".
Poštové známky.
V tomto vtedy najväčšom meste čínskej provincie S'-čchuan bola francúzska pošta. Vtedajšie indočínske poštové úrady tu používali v rokoch 1903 až 1922 známky Francúzskej Indočíny s pretlačami TCHONGKING alebo TCH'ONG K'ING. Bolo vydaných 67 pretlačovacích provizórií.
Tráva (porast)

Tráva alebo trávnatý porast je súvislý nízky zelený neburinový porast. Môže slúžiť ako dekoračný prvok v záhradnej architektúre (okrasný trávnik), ale má aj praktické využitie, ako napr. pasienky, či športové a oddychové plochy.
Trávnaté porasty tvoria hlavne trávy z čeľade lipnicovitých ("Poaceae"). Väčšina tráv rastie maximálne do výšky okolo 0,5 m. Monokultúrne trávnaté porasty sú typické pre okrasné trávniky. Úžitkové trávnaté porasty sú spravidla zmiešané z viacerých druhov tráv, často s prímesou kvitnúcich lúčnych rastlín.
UE Sant Julià

Unio Esportiva Sant Julia je andorrský futbalový klub hrajúci v obci Aixovall vo farnosti Sant Julià de Lòria, približne 6 km od hlavného mesta krajiny a 4 km od španielskych hraníc. Založený bol v roku 1982 a momentálne (marec 2013) hráva najvyššiu domácu ligu Primera Divisió. Klub sa už niekoľkokrát v minulosti zúčastnil európskych súťaží, avšak nikdy nedosiahol žiaden výrazný úspech. 
Domáce zápasy hráva na štadióne DEVK-Arena, ktorý má kapacitu 900 miest.
Hlavnými farbami klubu je oranžová a čierna.
Najväčším úspechom je 2-násobný majstrovský titul a taktiež dokázal 3x zvíťaziť v Andorrskom pohári známom pod názvom Copa Constitució a 4x v Andorrskom superpohári.
Démodokos (pevec Alkinoa)

Démodokos (, ) je v gréckej mytológii slepý pevec na dvore fajáckeho kráľa Alkinoa.
Ithacký kráľ Odyseus na svojej ceste z trójskej vojny do vlasti prežil mnohé nebezpečné dobrodružstvá a nepríjemnosti. Keď bol raz prenasledovaný bohom Poseidónom, v rozbúrených morských vlnách z posledných síl priplával k brehom ostrova Fajákov. Fajácky kráľ Alkinoos ho bez toho, že by sa spýtal na jeho meno, priviedol do kráľovského paláca a usporiadal na jeho počesť hostinu. Pri hostine ich potom bavil svojim spevom slepý pevec Démodokos.
Spoločnosť s obdivom počúvala krásnu pieseň o udalostiach trójskej vojny, ktorej dej Démodokos líčil tak verne a presvedčivo, akoby sám bol jej účastníkom. Ich neznámy hosť si pritom ukrýval svoju tvár, aby nebolo vidieť jeho dojatie.
Jeho slzy však neušli pozornosti kráľa Alkinoa a keď sa následne z Odyseových rečí presvedčil, že má pred sebou slávneho hrdinu trójskej vojny, bohato ho obdaroval a vystrojil mu loď, ktorá ho doviezla do vlasti.
Antický svet videl v Démodokovi Homérov autoportrét. Presvedčil ich o tom najmä ôsmy spev Odysee, v ktorom Homér predstavuje Démodoka ako „"miláčika Múzy, čo dobro mu dala so zlom: síce zbavila ho zraku, ale spev mu dáva sladký.""
FC Narva Trans

JK Narva Trans je estónsky futbalový klub pochádzajúci z mesta Narva, ktoré leží na hranici s Ruskom. Bol založený v roku 1979 pod názvom Avtomobilist Narva, neskôr v roku 1985 bol premenovaný na Narva Autobaas. Súčasný názov pochádza z roku 1991, rovnaký nesie aj miestny ženský futbalový klub založený v roku 2006. Momentálne (marec 2013) je účastníkom najvyššej domácej súťaže Meistriliiga.
Domáce zápasy hráva na štadióne Kreenholmi Staadion, ktorý má kapacitu 3 000 miest.
Najväčším úspechom je víťazstvo v Estónskom pohári a maximum v lige dokázal dosiahnuť v roku 2006 keď sa umiestnil na 2. mieste.
Soví les (Bratislava)

Soví les je chránený areál v Bratislave v mestskej časti Petržalka, ktorý bol vyhlásený v roku 2010. Má rozlohu .
Nachádza sa pri nábreží Dunaja medzi Mostom Apollo a Prístavným mostom v dĺžke asi .
Účelom vyhlásenia tohto chráneného areálu je zabezpečenie ochrany týchto biotopov európskeho významu: Vŕbovotopoľové nížinné lužné lesy (91E0), Dubovo-brestovo-jaseňové nížinné lužné lesy (91F0), Prirodzené eutrofné a mezotrofné stojaté vody s vegetáciou plávajúcich a ponorených cievnatých rastlín typu Magnopotamion alebo Hydrocharition (3150) a Nížinné až horské vodné toky s vegetáciou zväzu Ranunculion fluitantis a Callitricho-Batrachion (3260), druhov európskeho významu a druhov národného významu.
Nena

Nena, vlastným menom Gabriele Susanne Kernerová, (* 24. marec 1960, Hagen, Severné Porýnie-Vestfálsko, Západné Nemecko) je nemecká speváčka a herečka. Známou sa stala v roku 1984 vďaka piesni „99 Luftballons“ . „Nena“ bol tiež názov kapely, s ktorou hrala. 
V roku 2002 znovu nahrala niektoré zo svojich starých hitov.
Basketbalová extraliga žien 2012/13

Basketbalová extraliga žien v sezóne 2012/13 bol 21. ročník extraligy basketbalistiek, najvyššej basketbalovej súťaže žien na Slovensku, kontrolovanej Slovenskou basketbalovou asociáciou (SBA). Do extraligy sa v tejto sezóne prihlásilo 10 družstiev, z nich jedno je českéSBS Ostrava. Basketbalistky Popradu však v januári 2013 nesplatili svoje dlhy a s extraligou sa rozlúčili. Družstvá Dannax Sport Košice (čo sú juniorky Good Angels Košice), ktoré skončilo v minulej sezóne štvrté, a MBK Región Rožňava, ktoré skončilo šieste, sa neprihlásili do ligy. Víťazstvo obhajíli hráčky Good Angels Košice a získali tak 10. titul v rade.
Systém súťaže.
Po odohraní základnej časti raz doma a vonku sa družstvá v 2. časti súťaže rozdelili na 2 skupiny. Družstvá na 1. až 4. mieste hrali "Maďarsko-slovenskú ligu" (MEL) a družstvá na 5. až 9. mieste hrali o nasadenie do play-off v skupine o 5.9. miesto, do ktorej sa započítavali výsledky po základnej časti. Družstvá na 1. až 8. mieste postupili do play-off. Štvrťfinále sa hralo na 2 víťazné zápasy; semifinálové, finálové a o 3. miesto na 3 víťazné zápasy. Zo súťaže kvôli odstúpeniu Popradu nikto nevypadol.
All-stars tím ligy.
Prvý tím All-stars
Druhý tím All-stars
Trávnik

Trávnik môže byť:
Distrito Federal do Brasil

Distrito Federal do Brasil je jediný brazílsky federálny dištrikt (jeden z 27 územných podcelkov), v ktorom leží hlavné mesto Brazílie - mesto Brazília. Je najmenším a najhustejšie zaľudneným celkom Brazílie, na centrálnej brazílskej vysočine, hraničí so štátom Goiás a štátom Minas Gerais.
Porto Velho

Porto Velho (doslova "starý prístav"; staršie zdroje uvádzajú pre niektoré z brazílskych názvov aj pravopis "Pôrto Velho") môže byť:
František

František môže byť:
Širvánšáh

Širvánšáh (iné názvy: šírvánšáh, šervánšáh, šarvánšáh) je titul vládcov východokaukazského regiónu Širván (Šírván, Šerván, Šarván) v dnešnom Azerbajdžane od stredného obdobia Abbásovcov po obdobie Safíjovcov, t.j. od 9. do 16. storočia. Pôvodne išlo o arabských vládcov, časom sa však rýchlo poperzštili. Titul je predislamského pôvodu.
Zabíd (mesto)

Zabíd alebo Zebíd (arabsky: زبيد - Zabíd/ prepis podľa lokálnej výslovnosti: Zebíd) je mesto v juhozápadnom Jemene. Je to jedno z najstarších miest v Jemene, ktoré bolo v minulosti opakovane jeho hlavným mestom a centrom arabského sveta. Má 29 035 obyvateľov (2012).
Od roku 1993 je pre svoju jedinečnú obytnú a vojenskú architektúru zapísané na zozname Svetového dedičstva UNESCO. Od roku 2000 je v dôsledku zhoršujúceho sa stavu historických budov na zozname svetového dedičstva v ohrození.
Poloha.
Mesto leží na brehu wádí Zabíd vo východnom výbežku roviny Tiháma asi 16 km od brehov Červeného mora.
Dejiny.
Starodávne mesto Zabíd založil v roku 819 či 820 Muhammad ibn Zijád a do roku 1018 bolo sídelným mestom dynastie Zijádovcov, ktorá vládla rozsiahlym oblastiam juhozápadnej časti Arabského polostrova. V rokoch 1022 – 1158 bol Zabíd sídelným mestom dynastie Nadžáhovcov. Od 13. do 15. storočia bol hlavným mestom Jemenu a vďaka významnej univerzite aj centrom arabskej vzdelanosti.
Zabíd

Zabíd alebo Zebíd (arabsky: زبيد - Zabíd/ prepis podľa lokálnej výslovnosti: Zebíd) môže byť v Jemene:
Zabíd môže byť v Jemene aj:
World of Tanks

World of Tanks (skrátene WoT či W.o.T, Svet Tankov) je hra žánru MMORPG, vyvíjaná firmou Wargaming.net, v ktorej hráč hrá z pohľadu vodiča a strelca tanku. K dispozícií sú vozidlá a prototypy tankov prevažne z obdobia druhej svetovej vojny a začiatku studenej vojny. V hre máte možnosť vybrať si z pomedzi viac než 600 rôznych hrateľných tankov a 11 národov: ZSSR, Nemecko, USA, Británia, Francúzsko, Čína , Japonsko, Česko-Slovensko, Švédsko, Taliansko a Poľsko. V hre nájdete mnoho historických tankov ako T-34, T-54, Pz.Kpfw VI Tiger, KV-1, M4 Sherman, ale aj tanky, ktoré zostali len na papieri ako OBJ-705A, IS-7 či E-100.
Rozdelenie Tankov.
V hre sú tanky rozdelené do takzvaných tierov (úrovní), tanky sú radené do 10 úrovní podľa ich sily, je to tak preto aby spolu hrali rovnako silné tanky, čím vyššia úroveň, tým je tank drahší a silnejší a má väčšiu výdrž. Tiež sa tanky delia na kategórie: Ťažké (heavy), stredné (medium), ľahké (light), stíhače tankov (tank destroyers), delostrelectvá (Artillery/SPG).
Besa Kavajë

KS Besa Kavajë je albánsky futbalový klub pochádzajúci Kavajë, ktoré leží na západe krajiny. Bol založený 23. októbra 1925 pod názvom "Shoqata Adriatiku", neskôr v roku 1930 zmenil názov na "SK Kavaja". V hlavnej domácej súťaži debutoval v roku 1933 a v ten istý rok sa opäť premenoval, tentokrát na "Besa". Momentálne (marec 2013) je účastníkom najvyššej domácej súťaže Albánskej superligy.
Domáce zápasy hráva na štadióne s názvom Stadiumi Besa, ktorý má kapacitu 9 000 miest.
Hlavnými farbami klubu je žltá a čierna.
V minulosti zatiaľ nedokázal ani raz získať titul majstra krajiny, avšak 2x skončil na 2. mieste. Najväčším úspechom je 2-násobné víťazstvo Albánskeho pohára a raz dokázal vyhrať Albánsky superpohár.
Constanța

Constanța môže byť:
Slovenská florbalová extraliga mužov 2012/13

Slovenská florbalová extraliga mužov v sezóne 2012/13 bol 12. ročník extraligy florbalistov, najvyššej florbalovej súťaže mužov na Slovensku, kontrolovanej Slovenským zväzom florbalu (SZFB). V súťaži súťažilo 14 družstiev, rovnako ako v minulej sezóne. Iba jediný nováčik súťažedružstvo Tvrdošína sa v nej dokázalo udržať aj do budúcej sezóny. Víťazstvo z minulého ročníka obhájili hráči ŠK 1. FBC Trenčín, ktorí do play-off nastupovali z druhého miesta po základnej časti, a získali tak tretí titul v rade.
Systém súťaže.
Po základnej časti, v ktorej odohral každý s každým zápasy jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Zápas o 3. miesto sa nehral a o bronzových medailách rozhodlo lepšie umiestnenie porazených semifinalistov v základnej časti. Posledné 3 celky po základnej časti zostúpili do 1. ligy. 11. celok odohral extraligovú baráž s druhým tímom 1. ligy.
Arétos

Arétos (, ) môže byť v gréckej mytológii:
Arétos (syn Nestora)

Arétos (, ) je v gréckej mytológii syn pylského kráľa Nestora a jeho manželky Anaxibie.(alebo Eurydiky)
Kráľ Nestor bol otcom synov, Aréta, Echefróna, Antilocha, Stratia, Persea, Peisistrata a Thrasyméda a dvoch dcér Peisidiky a Polykasty
Grécky básnik Homér sa o Arétovi, synovi Nestora, zmieňuje vo svojom veľkolepom epickom diele Odysea. Homér píše, že keď Télemachos hľadal svojho otca, ithackého kráľa Odysea, ktorý sa už dlho nevracal z trójskej vojny, navštívil v Pyle kráľa Nestora, známeho svojou múdrosťou, aby sa s ním poradil ako otca nájsť.
Nestor hosťa privítal a pri tejto príležitosti nechal obetovať bohyni Aténe jalovicu. Homér následne opisuje celý obetný rituál, ktorého sa zúčastnil aj Nestorov syn Arétos a celá ich rodina. Echefrón s bratom Stratiom chytili jalovicu za rohy a priviedli ju na obetné miesto. Arétos priniesol vodu a v košíku jačmeň z komory a Nestor začal vykonávať predpísaný obrad a odriekať príslušné modlitby. Keď potom Thrasymédes zrazil jalovicu ostrou bronzovou sekerou, Peisistratos jej prerezal hrdlo a Perseus podložil misu pod jej vytekajúcu tmavočervenú krv. Počas obety zaznel z hrdiel Nestorových dcér a manželiek jeho synov posvätný pokrik.
Ako bolo zvykom bohyni potom obetovali tuk a kosti a mäso začali opekať. Keďže bol Télemachos po dlhej ceste unavený, Polykasté ho okúpala a po kúpeli mu natrela telo olejom.Télemachos sa potom obliekol a zasadol k hostine, kde jedol pečené mäso a pil víno zo zlatého pohára. Nestor mu počas hostiny poradil, aby išiel ku spartskému kráľovi Menelaovi, ktorý sa vrátil od Tróje posledný a o jeho otcovi by niečo mohol vedieť.
NK Domžale

Nogometni Klub Domžale je slovinský futbalový klub pochádzajúci z 14-tisícového mesta Domžale. Bol založený v roku 1921 pod názvom "SK Disk" a momentálne (marec 2013) hrá najvyššiu domácu súťaž s názvom Slovinská PrvaLiga, ktorej je stálym účastníkom od sezóny 2003/04.
Domáce zápasy hráva na štadióne Sports Park, ktorý má kapacitu 2 813 miest. Štadión bol vybudovaný po skončení 2. svetovej vojny v roku 1948, neskôr v roku 1997 a 1999 prebehla modernizácia. Momentálne má 2 hlavné skupiny priaznivcov, z ktorých staršia bola založená už v roku 1988 pod názvom Ravbarji, novšia bola vytvorená v roku 2006 a vystupuje pod názvom Ultras Domžale.
Klub dokázal 2-krát získať slovinský majstrovský titul a v roku 2010/11 prvýkrát v histórii vyhrať Slovinský pohár.
Káder mužstva.
Adolf Nassauský

Adolf Nassauský alebo Adolf Nasavský (* okolo 1250 – † 2. júl 1298, Göllheim) bol rímsko-nemecký kráľ. Bol zvolený v roku 1292 zoskupením kurfirstov, no pre porušenie väčšiny sľubov, ktoré im dal, však rýchlo stratil ich podporu. V júni 1298 bol zosadený z trónu a o mesiac nato zahynul v bitke pri Göllheime, kde stál proti svojmu nástupcovi, Albrechtovi I.
Slovenská florbalová extraliga žien 2012/13

Slovenská florbalová extraliga žien v sezóne 2012/13 bol 8. ročník extraligy florbalistiek, najvyššej florbalovej súťaže žien na Slovensku, kontrolovanej Slovenským zväzom florbalu (SZFB). V súťaži štartovalo rovnako ako v minulej sezóne 10 družstiev. Víťazstvo z minulého ročníka obhájili hráčky ŠK 98 Pruské, ktoré do play-off nastupovali z druhého miesta po základnej časti.
Systém súťaže.
Po základnej časti, v ktorej hral každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Zápas o 3. miesto sa nehral, o bronzových medailách rozhodlo lepšie umiestnenie porazených semifinalistov v základnej časti. Posledný celok po základnej časti zostúpil do 1. ligy a predposledný hral baráž s druhým najlepším tímom 1. ligy.
Lurlene McDanielová

Lurlene McDanielová (* 5. apríl 1944, Philadelphia, Pensylvánia, USA) je americká spisovateľka, autorka viac ako 70 kníh pre dospelých a mládež. Profesionálne sa venuje písaniu už viac ako dvadsať rokov. 
Ocenenia.
Viaceré knižky tejto spisovateľky boli odmenené literárnymi cenami a boli zaradené do štátnej kongresovej knižnice.
Ténéré

Ténéré je púštna oblasť a prírodná rezervácia v severnom Nigeri v južnej časti Sahary. Oblasť je cenná pre svoju rozmanitosť krajiny a výnimočný výskyt rastlinných druhov a divokých zvierat.
V roku 1991 bola oblasť spoločne s rezerváciou Aïr zapísaná na zoznam svetového dedičstva UNESCO, od roku 1992 je aj na zozname svetového dedičstva v ohrození. Obidve rezervácie totiž ohrozuje plánovaná stavba priehrady na rieke Mékrou a ťažba fosfátov.
Portobelo a San Lorenzo

Portobelo a San Lorenzo sú pevnosti na karibskom pobreží Panamy, ktoré sú unikátnym príkladom španielskej vojenskej architektúry zo 17. a 18. storočia (Panama bola španielskou kolóniou).
V roku 1980 boli pevnosti zapísané na zoznam svetového dedičstva UNESCO. 
Po celom pobreží Panamy budovali Španieli pevnosti, ktoré mali za úlohu chrániť prístavy z ktorých pochádzali lode plné amerického striebra i iného tovaru do Európy. Väčšina striebra pochádzala z územia dnešnej Bolívie a Peru. Materiál bol naložený na lode na pobreží Peru ho previezli do mesta Ciudad de Panamá. Tam musel byť náklad z lodí vyložiť a následne sa musel prepraviť cez Panamskú šiju práve do prístavov na karibskom pobreží, odkiaľ bol vypravený do Európy. Obidve tieto lokality sa nachádzajú v provincii Colón.
Portobelo.
Mesto Portobelo bolo založené v roku 1597. Vtedy dostalo názov "San Felipe de Portobelo" na počesť španielskeho kráľa Filipa II. Z Portabela plávali lode z miestokráľovstva Nová Granada mieriace do Španielska. Dnes má mesto asi 4 000 obyvateľov. Okolie mesta bolo vyhlásené za národný park.
San Lorenzo.
Pevnosť San Lorenzo bola postavená v roku 1597 blízko významnej panamskej rieky Chagres (dnes je na rieke priehrada a Gatúnske jazero, ktoré je dôležitou súčasťou Panamského prieplavu). Okolitých 9 653 ha pevniny je dnes chránenou prírodnou oblasťou.
Teodor II. (koptský pápež)

Teodor II. alebo Tawadros II. (po koptsky (v prepise zo starobohairickej výslovnosti): "Tawadros"; po novogrécky (v prepise) "Theodoros"; po arabsky: البابا تواضروس الثاني – al-bábá Tawádurús at-Tání; * 4. november 1952, Al-Mansúra, Egypt) je 118. koptský pápež.
Životopis.
V civilnom živote najskôr získal v roku 1975 titul z farmácie na Alexandrijskej univerzite a neskôr v danom obore pracoval. V roku 1986 sa stal mníchom vo Wádí an-Natrún, v roku 1989 sa stal kňazom a v roku 1997 biskupom Koptskej pravoslávnej cirkvi. 4. novembra 2012 bol zvolený za nástupcu zosnulého koptského pápeža Šenudu III. Do úradu nastúpil 18. novembra toho istého roku ako 118. v poradí.
Teodor II.

Teodor II. (v niektorých kontextoch aj po starogrécky: Theodóros II., po novogrécky Theodoros II., po latinsky Theodorus II.) môže byť:
Wádí an-Natrún

Wádí an-Natrún alebo Wádi 'n-Natrún alebo zriedkavo Skétska púšť (po arabsky:وادي النطرون - "Wádí an-Natrún"/presnejší prepis "Wádi 'n-Natrún"/iný prepis: Vádí an-Natrún, Vádi 'n-Natrún/ prepis podľa egyptskej výslovnosti: Wádi/Vádi en-Natrún, Wádi/Vádi el-Natrún, "Wádi 'n-Natrún"; eg. výslovnosť [wäädinnatrún]; doslovný význam: "údolie/vádí nátronu/sódy"; po starogrécky: Σκητις - Skétis alebo Σκητη - Skété; po latinsky Scetis) je vádí a depresia v Egypte na severovýchode Líbyjskej púšte západne od delty Nílu. 
Od gréckeho názvu Skétis/Skété je odvodené slovo skit. Grécky názov Skétis/Skétska púšť sa niekedy v širšom vzťahuje aj na Nitriu alebo v ešte širšom zmysle na všetky monastické kolónie v púšti juhozápadne od delty Nílu, teda na Wádí an-Natrún a Nitriu a Kelliu.
Wádí an-Natrún sa nachádza 24 m pod úrovňou hladiny svetového oceána. Je približne 40 km dlhé a 3 až 8 km široké. Vzniklo v tektonickej trhline, ktorá bola prehĺbená v minulosti riečnou eróziou a defláciou.
Vo wádí sa nachádza vyše desať neveľkých slaných jazier (tzv. Nátronové jazerá, arab. Miláhát Wádí an-Natrún), ktorých voda obsahuje nátron (prirodzenú sódu), ktorý sa tu ťaží, a podľa ktorého je wádí pomenované.
Wádí patrí k najstarším monastickým centrám na svete. Niektoré kláštory založené v 3. storočí v ňom ešte dodnes existujú a sú funkčné.
Nátronové jazerá

Nátronové jazerá môže byť:
Nitria

Nitria môže byť:
Scetis

Scetis môže byť:
Skété

Skété môže byť po grécky (v starogréckom prepise):
Javorový album (Akustický Výber)

Javorový album (Akustický Výber) je album akustických coververzií hitov, ktorý v štúdiu Valec, v bratislavskej Dúbravke nahrala v júli 2012 spolu s hosťami slovenská skupina Desmod. V nových aranžmánoch so skupinou nahrávali hostia ako Ivan Tásler, Jiří Stivín, Marie Rottrová, Marta Jandová, Miro Šmajda, či skupina Close Harmony Friends.